VP6-19.2.1.-7-2-17

**Fitnesz parkok kialakítása Berhidán**

**Helyi identitást erősítő, aktív mozgást támogató fejlesztés Berhidán**

Projekt tájékoztató

Pályázati felhívás neve: Helyi identitást és közösségi együttműködést segítő fejlesztések támogatása

Pályázati felhívás kódszáma: VP6-19.2.1.-7-2-17

Kedvezményezett neve: Berhida Város Önkormányzata

Projekt címe: Helyi identitást erősítő, aktív mozgást támogató fejlesztés Berhidán

Támogatás összege: 54 999 812 Ft

Támogatás intenzitása: 100%

Projekt azonosító száma: 3381912218

Projekt tervezett befejezési dátuma: 2024.10.31.

A projekt célja a közösségi térek bővítése Berhida város közterületein.

A sportprogramokhoz való hozzáférés mindenki számára adott településünkön. A városban a helyi labdarúgó egyesület, sport club, valamint több tánccsoport teremt mozgásra lehetőséget. Az iskolai tanulók számára a kisméretű tornatermek mellett műanyag borítású szabadtéri sportpályák állnak rendelkezésre. Ezeken felül kültéri fitness parkok és eszközök kerültek telepítésre több ponton, melyet nem csak a fiatalok, de a közép-korosztálybeliek is gyakran használnak.

**Területalapú fejlesztés**t tervezünk, a helyi identitást szeretnénk a beruházással erősíteni. Kiemelt cél, hogy a helyi lakók a várost, a városi közterületeket sajátjuknak érezzék, aktív használói legyenek. **Alulról építkezés** elve mentén fejlesztünk, előző fejlesztési ütemben fitness parkokat építettünk ki, mely nagy kihasználtságnak örvend, az eszközökre való sorban állás sem ritka, így ezeket a területeket szeretnénk tovább fejleszteni, az eltöltött időt meghosszabbítani, az aktív sportos életmód elterjedését erősíteni.

A jelenlegi pályázattal a biztonságos és egészséges sportolási lehetőségek palettáját kívánjuk színesíteni két pumpapálya (pump-track) és két teqball pálya kialakításával.

Az eszközök kiválóan ki fogják egészíteni az iskolai testnevelés órai feladatokat is, innovatív sportolási eszközhöz, ingyenes hozzáférést biztosít mindenki számára.

Ezen túlmenően a közösségszervezés és helyi identitást erősítő elemként kívánunk kialakítani egy közösségi sütögetőt, kerti kiülőkkel, szemetesek telepítésével együtt. A közösségi sütögető alkalmas településrészi, térségi és akár családi rendezvények megtartására is.

A projekt illeszkedik a HFS stratégiai céljához: "A társadalmi-és gazdasági kohézió erősítése, együttműködési és önfejlesztési kompetenciák fejlesztésével, erősítésével az élhető vidékért", illetve specifikus céljához: "Helyi identitást erősítő közösség -és hálózatépítés kompetenciáinak és infrastruktúrájának fejlesztése", amennyiben a projekt során a közterületeken közösség által használt infrastruktúra fejlesztés történik, a projekt eredményeinek fenntartásába pedig lehetőség szerint helyi közösségeket vonunk be.

Helyszínek:

Berhida, Hunyadi tér, 952/14 hrsz.: Kemény burkolatú hullámpálya (Pumpapálya) építése

Berhida, Hunyadi tér 952/14 hrsz.: Teqball pálya kialakítása területrendezéssel

Berhida, 1765/41 hrsz.: Keményburkolatú hullámpálya (Pumpapálya) építése, valamint Teqball pálya kialakítása területrendezéssel

Berhida, Vilma erdő, 1755/2 hrsz.: Pere-Park kialakítása- térkő burkolat, kemence, hulladékgyüjtő, fedett fa kerti kiülő telepítése

A fejlesztést **partnerségi alapon** terveztük, sporteszköz forgalmazó vállalkozótól kedvezményes áron kapott teqball asztalokat kívánunk telepíteni. A bringaparkokat, teqball pályákat és a közösségi sütögetőt helyi civil egyesületek által fogjuk népszerűsíteni, rendszeres programokat szervezni a helyszínekre.

A tervezett fejlesztés **innovatív**nak és egyedülállónak számít jelenleg hazánkban, a környező településeken teqball és pump-track pálya nem található. A teqball a labdarúgás és az asztalitenisz elemeinek kombinálásával kialakított [sportág](https://hu.wikipedia.org/wiki/Sport), amelyet egy ívelt asztalon játszanak. A teqball magyar kifejlesztésű sportág, évente világbajnokság kerül megrendezésre, a sport legfőbb célja az olimpiai játékok programjára való bekerülés.

A tervezett bringaparkok (Pumpapálya) a közlekedésbiztonságra nevelést, a váratlan helyzetekre való felkészülést és a magabiztos kerékpározást fejlesztik ki, mely kortól, nemtől függetlenül használható. Hazánkban a sportág meghonosítása 2019-ben kezdődött.

**Integrált ágazatközi megközelítés** jegyében az együttműködő partnereket úgy választottuk ki, hogy a település valamennyi korosztályát meg tudjuk szólítani, társassporttevékenység, és sportmentes közösségépítő események is végezhető legyen.

Távlati terveink között szerepel a **hálózati működés** erősítése, a teqball és bringás versenyekhez, bajnokságokhoz helyszín biztosítása, a sportágak népszerűsítése. Az önkormányzaton kívül a projekt 3 partner együttműködésével valósul meg. A közös tevékenység által a helyi közösségek együttműködési képessége erősödik.

Amennyiben a sportágakat sikerül meghonosítani településünkön és megfelelő népszerűségnek örved, úgy a **kooperációs** szerepben más LEADER-csoportoknak is szívesen szervezünk bemutatókat.

  